На основу члана 35. став 2. Закона о култури („Службени гласник Републике Србије“, број 72/09, 13/16, 30/16- испр., 6/20, 47/21 и 78/21), члана 37. став 1. тачка 28) Статута Града Ниша ("Службени лист Града Ниша", број 88/08, 143/16 и 18/19) и члана 11. став 2. Одлуке о оснивању Историјског архива Ниш ("Службени лист Града Ниша", број 2/11 – пречишћен текст, 115/16, 99/20 и 85/21),

Скупштина Града Ниша, на седници одржаној \_\_\_\_\_\_\_\_\_\_\_\_\_\_, донела је

**Р Е Ш Е Њ Е**

I **ДАЈЕ СЕ САГЛАСНОСТ** на Предлог Одлуке о расписивању и спровођењу јавног конкурса за избор кандидата за директора Историјског архива Ниш, број 01/47-23, који је утврдио Управни одбор ове установе, на седници одржаној 27.01.2023. године.

II Решење доставити Историјском архиву Ниш и Градској управи за друштвене делатности.

Број:

У Нишу,

**СКУПШТИНА ГРАДА НИША**

Председник

др Бобан Џунић

***О б р а з л о ж е њ е***

Чланом 35. став 2. Закона о култури („Службени гласник Републике Србије“, број 72/09, 13/16, 30/16- испр., 6/20, 47/21 и 78/21) прописано је да јавни конкурс, на основу ког се именује директор установе, расписује и спроводи Управни одбор Установе, уз претходну сагласност оснивача.

Члан 11. став 2. Одлуке о оснивању Историјског архива Ниш ("Службени лист Града Ниша", број 2/11 – пречишћен текст, 115/16, 99/20 и 85/21), усаглашен је са наведеном законском одредбом и прописује да јавни конкурс расписује и спроводи Управни одбор Установе, уз претходну сагласност Скупштине Града.

Решењем Скупштине Града Ниша број 06-584/2019-43-02 од 13.06.2019. године, Снежана Радовић је именована је за директора Историјског архива Ниш.

С обзиром на то да актуелном директору Историјског архива Ниш истиче мандат, управни одбор Историјског архива Ниш је на седници одржаној 27.01.2023. године, поступајући у складу са законом и актом о оснивању Установе, утврдио Предлог Одлуке о расписивању и спровођењу јавног конкурса за избор кандидата за директора Историјског архива Ниш, број 01/47-23, и доставио га Градској управи за друштвене делатности, ради добијања претходне сагласности Скупштине Града Ниша. Саставни део Предлога Одлуке је и текст јавног конкурса за избор кандидата за директора Установе.

За реализацију предложеног акта није потребно обезбеђивање и коришћење додатних финансијских средстава из буџета Града.

Имајући у виду да је Предлог Одлуке о расписивању и спровођењу конкурса за избор кандидата за директора Историјског архива Ниш сачињен у складу са законом и прописима Града, као и циљевима садржаним у оснивачком акту, Градска управа за друштвене делатности је израдила нацрт Решења као у диспозитиву.

вршилац дужности начелника

Градске управе за друштвене делатности

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Павлина Михајленко